Kiyev viloyatining Demidov qishlog‘ida joylashgan "12 oy" hayvonot bog‘idagi Ivanna va Lyudvig nomlari berilgan noyob Afrika oq sherlari oilasida besh farzand dunyoga keldi. Bu haqida segodnya.ua nashri ma’lum qildi. Manbaga ko‘ra, tug‘ilgan oq sher bolalarining barchasi - o‘g‘il bolalar. Ularga tanlov asosida ism qo‘yiladigan bo‘ldi. Hayvonot bog‘i direktori Mixail Pinchukning so‘zlariga ko‘ra, ziyoratchilar bir haftadan keyin sher bolalarini ko‘rishlari va ular bilan suratga tushishlari mumkin bo‘ladi.